Viola Davis vant en Tony Award for rolleskildringen sin i oppsetningen av *Fences* på Broadway i 2010. Hun deltok også i filmversjonen *Fences*. Foto: Gage Skidmore 
***Fences*** er et skuespill fra 1983 skrevet av August Wilson. Handlingen foregår i 1950-årene, og *Fences* er den sjette delen av Wilsons skuespillserie «The Pittsburgh Cycle». I likhet med de andre teaterstykkene i serien handler *Fences* blant annet om afrikansk-amerikanere og raseforhold. Skuespillet vant Pulitzerprisen for drama og en Tony Award for beste skuespill i 1987. Teaterstykket har blitt satt opp flere ganger og ble filmatisert i 2016.

Oppsetninger
------------

*Fences* hadde urpremiere på Broadway i 46th Street Theatre 26. mars 1987, og visningene varte til 26. juni 1988. Det var til sammen 525 forestillinger og 11 forhåndsvisninger. Oppsetningen ble regissert av Lloyd Richards med James Earl Jones (Troy Maxson), Mary Alice (Rose), Ray Aranha (Jim Bono), Frankie Faison (Gabriel) og Courtney B. Vance (Cory) i rollene.

Oppsetningen vant Tony Awards for beste skuespill, beste mannlige hovedrolle i et skuespill (James Earl Jones), beste kvinnelige birolle i et skuespill (Mary Alice) og best regi i et skuespill (Lloyd Richards). Den ble også nominert til Tony Awards for beste mannlige birolle i et skuespill (Faison og Vance).

Den andre oppsetningen på Broadway hadde premiere i Cort Theatre 26. april 2010. Den ble regissert av Kenny Leon med Denzel Washington og Viola Davis i hovedrollene som ekteparet Troy og Rose Maxson. Oppsetningen ble nominert til ti Tony Awards og vant tre for beste nye oppsetning av et skuespill, beste mannlige hovedrolle i et skuespill (Denzel Washington) og beste kvinnelige hovedrolle i et skuespill (Viola Davis).

I 2013 hadde nok en oppsetning premiere i Storbritannia med Lenny Henry i hovedrollen som Troy Maxson. Den ble regissert av Paulette Randall.

Filmatisering
-------------

Utdypende artikkel: Fences (film)

En filmatisering av *Fences* ble utgitt i 2016. Den ble regissert av Denzel Washington og hadde Washington og Viola Davis i hovedrollene som Troy og Rose Maxson. Filmen ble utgitt i USA 25. desember 2016. Den fikk god kritikk og ble utpekt av Det amerikanske filminstituttet som en av de beste filmene fra 2016. Filmversjonen har vunnet flere bransjepriser, blant annet en Golden Globe for beste kvinnelige birolle (Davis). Den ble nominert til fire Oscar-priser: beste film, beste mannlige hovedrolle (Washington), beste kvinnelige birolle (Davis) og beste filmatisering (August Wilson, posthum nominasjon).

Referanser
----------

1. ↑  Gans, Andrew, and Kenneth Jones, "'Fences', with Academy Award Winner Denzel Washington, Opens on Broadway", playbill.com, 26. april 2010.
2. ↑  "Tony Award nominations", abcnews.go.com,
3. ↑  Gans, Andrew and Jones, Kenneth."2010 Tony Nominations Announced; Fela! and La Cage Top List" Arkivert 6. mai 2010 hos Wayback Machine. Arkivert 2010-05-06 hos Wayback Machine, playbill.com, 4. mai 2010.
4. ↑  "Winners List – All Categories", tonyawards.com, 13. juni 2010.
5. ↑  "Henry Builds Fences in London", Official London Theatre.
6. ↑  Viagas, Robert (22. april 2016). «Denzel Washington's Fences Film Begins Shooting Today». *Playbill*. Besøkt 22. februar 2017.
7. ↑  Hipes, Patrick (8. desember 2016). «AFI Awards: Best Of 2016 Film List Includes ‘Silence’, ‘Hacksaw Ridge’ & More». Deadline.com. Besøkt 22. februar 2017.
8. ↑  «Oscar Nominations 2017: The Complete List - 89th Academy Awards». Oscars.com. 24. januar 2017. Arkivert fra originalen 19. februar 2017. Besøkt 20. februar 2017.
9. ↑  «Oscar Nominations 2017: See the Full List». Vanity Fair. 24. januar 2017. Besøkt 20. februar 2017.

Eksterne lenker
---------------

* (en) *Fences* på Internet Broadway Database

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** BNF **·** BNF (data) **·** SUDOC **·** BBC Things
 |